Stan Lee a murit luni într-un spital din Los Angeles, potrivit TMZ și Hollywood Reporter. "Tatăl meu și-a iubit toți fanii", a declarat fiica sa J.C. pentru TMZ.





În anii 60, cu Marvel, a revoluționat "comic-book", benzile desenate americane, dar și cultura populară mondială.



Personajele sale, de la Iron Man la Black Panther, au devenit figuri centrale ale cinematografiei americane și au făcut să viseze mai multe generații de fani.



Acest new-yorkez, fiul unor imigranți români, a început să lucreze pentru Timely Comics, strămoșul Marvel, în 1939.





A reușit să dea un nou suflu genului super-eroi, creând personaje ale căror puteri erau contrabalansate de un umanism puternic și asigurându-le popularitatea în rândul publicului capabil să se identifice cu ei.

